6. ΝΟΜΟΘΕΤ. ΔΙΑΤΑΓΜΑ υπ’ αριθ. 200 της 20/21 Ιουν. 1941 (ΦΕΚ Α΄ 205) Περί τροποποιήσεως και συμπληρώσεως της περί Πλοηγικής Υπηρεσίας κειμένης νομοθεσίας. Κατηργήθη υπό του άρθρ. 37 Νόμ. 3142/1955, πλην του άρθρ. 2 αυτού έχοντος ούτω: Άρθρ.2.-1.Εις τους πολιτικούς υπαλλήλους εν γένει τους παρά τη Πλοηγική Υπηρεσία (Π.Υ .) υπηρετούντας, το βοηθητικόν προσωπικόν της Π.Υ . και τας οικογενείας τούτων απονέμεται σύνταξις εκ του Κεφαλαίου Πλοηγικής Υπηρεσίας (Κ.Π.Υ .) επί καταβολή εισφοράς 3% επί του συνόλου των μηνιαίων αποδοχών των και τελών γάμου εκ δραχμών χιλίων. 2.Το Ι.Κ.Α. υποχρεούται όπως αποδόση εις το Κ.Π.Υ . εντός δύο μηνών από της ισχύος του παρόντος τας εις αυτό καταβεβλημένας εισφοράς των πολιτικών υπαλλήλων και του βοηθητικού προσωπικού περί ων η προηγουμένη παράγραφος. 3.Αι διατάξεις των παρ. 1 και 2 του άρθρ. 19 του Α.Ν. 1150/1938 εφαρμόζονται και δια το προσωπικόν περί ου το παρόν άρθρον. 